**Ministru kabineta rīkojuma projekta „Par Ministru kabineta 2010.gada 30.decembra rīkojuma Nr. Nr. 772 „Par nacionālās sporta bāzes statusa piešķiršanu Rīgas pašvaldības sporta iestādei „Rīgas Nacionālā sporta manēža”” atcelšanu daļā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „ Par Ministru kabineta 2010.gada 30.decembra rīkojuma Nr. Nr. 772 „Par nacionālās sporta bāzes statusa piešķiršanu Rīgas pašvaldības sporta iestādei „Rīgas Nacionālā sporta manēža”” atcelšanu daļā” (turpmāk – rīkojuma projekts) izstrādāts, ievērojot likuma „Par nacionālās sporta bāzes statusu” (turpmāk – Likums) 6.panta ceturtajā daļā Ministru kabinetam noteikto kompetenci un 87.panta pirmās daļas 1. un 2.punktu. |
| 2. | Pašreizējā situācija un problēmas | Rīgas pašvaldības sporta iestāde „Rīgas Nacionālā sporta manēža”(turpmāk – Rīgas Nacionālā sporta manēža) Izglītības un zinātnes ministrijā ir iesniegusi 2011.gada 19.jūlija iesniegumu par nacionālās sporta bāzes statusa piešķiršanu (pagarināšanu) un tam pievienojusi Eiropas Cīņu padomes (CELA) 2011.gada 11.jūlija apliecinājums par Rīgas Nacionālās sporta manēžas atbilstību Eiropas Cīņu padomes prasībām Eiropas čempionātu, kausu un citu starptautisku turnīru sarīkošanai.Rīgas Nacionālā sporta manēža atbilstoši Likuma 6.panta pirmajā daļā noteiktajam 2010.gada 31.maijā iesniedza Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Rīgas Nacionālās sporta manēžas atbilstību Likuma 5.pantā minētajiem nacionālās sporta bāzes statusa piešķiršanas nosacījumiem, kurš izskatīts 2010.gada 28.decembra Ministru kabineta sēdē.Saskaņā ar Likuma 5.panta pirmās daļas 5.punktu (2009.gada 19.marta likuma „Par nacionālās sporta bāzes statusu” redakcijā) viens no nosacījumiem, lai sporta bāzei varētu piešķirt nacionālās sporta bāzes statusu, ir sporta bāzes piemērotība pasaules un Eiropas čempionātu, to posmu, kausu izcīņas un kvalifikācijas sacensību rīkošanai, par ko saņemti arī attiecīgo starptautisko sporta federāciju apliecinājumi. Ministru kabineta 2010.gada 30.decembra rīkojuma Nr. 772 „Par nacionālās sporta bāzes statusa piešķiršanu Rīgas pašvaldības sporta iestādei „Rīgas Nacionālā sporta manēža”” sagatavošanas un izskatīšanas periodā Likuma 5.panta pirmās daļas 5.punkta spēkā esošā redakcija (2009.gada 19.marta likuma „Par nacionālās sporta bāzes statusu” redakcijā) paredzēja tikai attiecīgo starptautisko sporta federāciju apliecinājumu iesniegšanu par piemērotību pasaules un Eiropas čempionātu, to posmu, kausu izcīņas un kvalifikācijas sacensību rīkošanai. Rīgas Nacionālās sporta manēžas 2010.gada 31.maija iesniegumam pievienotie apliecinājumi nebija atzīstami par attiecīgo starptautisko sporta federāciju apliecinājumiem.Ar 2011.gada 9.jūnija likumu „Grozījumi likumā „Par nacionālās sporta bāzes statusu””, Likuma 5.panta pirmās daļas 5.punktā precizēts nacionālās sporta bāzes statusa piešķiršanas nosacījuma saturs, nosakot, ka nacionālās sporta bāzes statusa piešķiršanas kritērijs ir sporta bāzes piemērotība pasaules vai Eiropas čempionātu, to posmu, kausu izcīņas un kvalifikācijas sacensību rīkošanai un 5.pants papildināts ar trešo daļu, kas nosaka, ka sporta bāzes atbilstību šā panta pirmās daļas 5.punktā minētajam nosacījumam apliecina vismaz viena attiecīgā starptautiskā sporta federācija vai šīs federācijas vārdā tam pilnvarota Sporta likumā noteiktajā kārtībā atzīta attiecīgā sporta federācija. Minētie grozījumi stājās spēkā 2011.gada 30.jūnijā.Ministru kabineta 2010.gada 30.decembrī izdotajā rīkojumā Nr. 772 „Par nacionālās sporta bāzes statusa piešķiršanu Rīgas pašvaldības sporta iestādei „Rīgas Nacionālā sporta manēža”” 3.punktā, pamatojoties uz Administratīvā procesa likuma 68.panta otrās daļas 1.punktu, kas paredz iestādei tiesības administratīvajā aktā iekļaut ierobežojošu nosacījumu, ja iestāde pati var lemt par attiecīgā administratīvā akta izdošanu vai tā saturu, noteikts, ka Rīgas Nacionālajai sporta manēžai nacionālās sporta bāzes statuss piešķirts līdz 2011.gada 31.augustam. Saskaņā ar Administratīvā procesa likuma 87.panta pirmās daļas 1. un 2.punktu tajā pašā lietā administratīvo procesu var uzsākt no jauna uz adresāta iesnieguma pamata, ja ir mainījušies lietas faktiskie apstākļi, kuri bija par pamatu lēmuma pieņemšanai, vai arī lietas tiesiskie apstākļi ir mainījušies adresātam par labu.Rīgas Nacionālās sporta manēžas 2011.gada 19.jūlija iesniegumam pievienots Eiropas Cīņu padomes (CELA) 2011.gada 11.jūlija apliecinājums par Rīgas Nacionālās sporta manēžas atbilstību Eiropas Cīņu padomes prasībām Eiropas čempionātu, kausu un citu starptautisku turnīru sarīkošanai.Ņemot vērā to, ka pēc Ministru kabineta 2010.gada 30.decembrī izdotā rīkojuma Nr. 772 „Par nacionālās sporta bāzes statusa piešķiršanu Rīgas pašvaldības sporta iestādei „Rīgas Nacionālā sporta manēža”” ir mainījušies gan lietas faktiskie apstākļi, gan tiesiskie apstākļi, kas bija par pamatu izdot rīkojumu ar ierobežojošu nosacījumu, kā arī lai nodrošinātu nacionālās sporta bāzes darbības nepārtrauktību un nacionālās sporta bāzes statusa saglabāšanu pēc 2011.gada 31.augusta, jāatceļ Ministru kabineta 2010.gada 30.decembra rīkojums Nr. 772 „Par nacionālās sporta bāzes statusa piešķiršanu Rīgas pašvaldības sporta iestādei „Rīgas Nacionālā sporta manēža”” daļā, kurā nacionālās sporta bāzes statuss piešķirts ar ierobežojošu nosacījumu – līdz 2011.gada 31.augustam. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Rīkojuma projekts paredz atcelt Ministru kabineta 2010.gada 30.decembra rīkojumu Nr. 772 „Par nacionālās sporta bāzes statusa piešķiršanu Rīgas pašvaldības sporta iestādei „Rīgas Nacionālā sporta manēža”” daļā par nacionālās sporta bāzes statusa piešķiršanu ar ierobežojošu nosacījumu – līdz 2011.gada 31.augustam, pamatojoties uz iepriekšminētajiem faktiskajiem un tiesiskajiem apstākļiem, kas ir mainījušies pēc Ministru kabineta 2010.gada 30.decembra rīkojuma Nr. 772 „Par nacionālās sporta bāzes statusa piešķiršanu Rīgas pašvaldības sporta iestādei „Rīgas Nacionālā sporta manēža”” pieņemšanas. |
| 5. | Projekta izstrādē iesaistītās institūcijas | Izglītības un zinātnes ministrija |
| 6. | Iemesli, kādēļ netika nodrošināta sabiedrības līdzdalība | Tiesību akta projekts saistīts ar iepriekš administratīvajā aktā ietverta ierobežojoša nosacījuma atcelšanu, jo sporta bāzei nacionālās sporta bāzes statuss tiks piešķirts uz nenoteiktu laiku. Jautājums neparedz ieviest tādas izmaiņas, kas varētu nelabvēlīgi ietekmēt sabiedrības intereses. |
| 7. | Cita informācija |  Rīkojuma projekts attiecas uz tūrisma, sporta un brīvā laika politiku.Ņemot vērā to, ka šai sporta bāzei nacionālās sporta bāzes statuss ir piešķirts līdz 2011.gada 31.augustam saskaņā ar Ministru kabineta 2010.gada 30.decembra rīkojumu Nr. 772 „Par nacionālās sporta bāzes statusa piešķiršanu Rīgas pašvaldības sporta iestādei „Rīgas Nacionālā sporta manēža””, nekustamā īpašuma īpašniekam līdz ar rīkojuma spēkā stāšanos jauni pienākumi sporta bāzes sastāvā esošo ēku (būvju) vai ar minētajām ēkām (būvēm) saistīto zemju īpašniekiem uzlikti netiek un jaunas tiesības piešķirtas netiek.Nacionālās sporta bāzes īpašniekam no Likuma 5.panta pirmās daļas izriet pienākums nodrošināt nacionālās sporta bāzes nepārtrauktu atbilstību noteiktajiem nosacījumiem. Par vienīgo ierobežojumu varētu tikt uzskatīts Likuma 9.pantā nacionālās sporta bāzes īpašniekam uzliktais paziņošanas pienākums par rīcību ar nacionālās sporta bāzes sastāvā esošo nekustamo īpašumu, proti – ja nacionālo sporta bāzi veidojošais nekustamais īpašums ir sadalīts (arī ja no tā tiek atdalīta kāda atsevišķa daļa), atsavināts vai apgrūtināts ar lietu tiesībām normatīvajos aktos noteiktajā kārtībā, sporta bāzes īpašniekam ir pienākums 30 dienu laikā pēc attiecīgā darījuma noslēgšanas (nekustamā īpašuma sadales gadījumā – pēc attiecīgu izmaiņu izdarīšanas Nekustamā īpašuma valsts kadastrā) par to rakstveidā paziņot Izglītības un zinātnes ministrijai. Savukārt pie nacionālās sporta bāzes īpašnieka tiesībām var pieminēt faktu, ka saskaņā ar likuma „Par nekustamā īpašuma nodokli” 1.panta otrās daļas 8.punktu ar nekustamā īpašuma nodokli neapliek nacionālās sporta bāzes un zemi to uzturēšanai. |

*Anotācijas II sadaļa – nav attiecināms*

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** |  **2011.gads** |  Turpmākie trīs gadi (tūkst. latu) |
| **2012.** | **2013.** | **2014.** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 0 |     0 | *Nav attiecināms* | *Nav attiecināms* | *Nav attiecināms* |
|  1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 |     0 | *Nav attiecināms* | *Nav attiecināms* | *Nav attiecināms* |
|  1.2. valsts speciālais budžets | 0 |     0 | *Nav attiecināms* | *Nav attiecināms* | *Nav attiecināms* |
|  1.3. pašvaldību budžets | 0 |     0 | *Nav attiecināms* | *Nav attiecināms* | *Nav attiecināms* |
|  2. Budžeta izdevumi: | 0 |     0 | *Nav attiecināms* | *Nav attiecināms* | *Nav attiecināms* |
|  2.1. valsts pamatbudžets | 0 |     0 | *Nav attiecināms* | *Nav attiecināms* | *Nav attiecināms* |
|  2.2. valsts speciālais budžets | 0 |     0 | *Nav attiecināms* | *Nav attiecināms* | *Nav attiecināms* |
|  2.3. pašvaldību budžets | 0 |     0 | *Nav attiecināms* | *Nav attiecināms* | *Nav attiecināms* |
|  3. Finansiālā ietekme: | 0 |     0 | *Nav attiecināms* | *Nav attiecināms* | *Nav attiecināms* |
|  3.1. valsts pamatbudžets | 0 |     0 | *Nav attiecināms* | *Nav attiecināms* | *Nav attiecināms* |
|  3.2. speciālais budžets | 0 |     0 | *Nav attiecināms* | *Nav attiecināms* | *Nav attiecināms* |
|  3.3. pašvaldību budžets | *Nav attiecināms* | *Nav attiecināms* | *Nav attiecināms* | *Nav attiecināms* | *Nav attiecināms* |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  |   0 |    |    |    |
|   0 |    |    |    |
|   0 |    |    |    |
|  5. Precizēta finansiālā ietekme: |   |   0 |    |    |    |
|  5.1. valsts pamatbudžets |   0 |    |    |    |
|  5.2. speciālais budžets |   0 |    |    |    |
|  5.3. pašvaldību budžets |    |    |    |    |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *Nav attiecināms* |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Rīkojuma projekts varētu ietekmēt pašvaldības pamatbudžeta ieņēmumu daļu, samazinot pašvaldības budžeta ieņēmumus par nekustamā īpašuma nodokli, jo saskaņā ar likuma „Par nekustamā īpašuma nodokli” 1.panta otrās daļas 8.punktu ar nekustamā īpašuma nodokli neapliek nacionālās sporta bāzes un zemi to uzturēšanai.Tajā pat laikā, ņemot vērā to, ka Rīgas Nacionālajai sporta manēžai nacionālās sporta bāzes statuss ir piešķirts līdz 2011.gada 31.augustam saskaņā ar Ministru kabineta 2010.gada 30.decembra rīkojumu Nr. 772 „Par nacionālās sporta bāzes statusa piešķiršanu Rīgas pašvaldības sporta iestādei „Rīgas Nacionālā sporta manēža””, izmaiņas pašvaldības pamatbudžeta ieņēmumu daļā saistībā ar nekustamā īpašuma nodokļa ieņēmumiem nekustamajam īpašumam Maskavas ielā 160, Rīgā neatšķiras no iepriekšējā perioda. |
|  |  |

*Anotācijas IV, V, VI sadaļa – nav attiecināms.*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | *Nav attiecināms* |
| 2. | Projekta izpildes ietekme uz pārvaldes funkcijām  | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | *Nav attiecināms* |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | *Nav attiecināms* |
| 6. | Cita informācija | *Nav* |

Izglītības un zinātnes ministrs R.Broks

Vizē:

Valsts sekretārs M.Gruškevics

09.08.2011 14:10

1515

A.Mičule

67047928, anda.micule@izm.gov.lv